အဇိတသုတ်

အဇိတသုတ္တ (အဇိတမာဏဝကပုစ္ဆာ)(၂) -အံ၊၃၊၄၄၃-၅။ အံ၊မြန်၊၃၊၄၃၅-၇။ အံ၊ဋ္ဌ၊၃၊၃၃၆။ -အင်္ဂုတ္တရနိကာယ၊ ဒသကနိပါတ၊ တတိယပဏ္ဏာသက၊ (၁၂)၂-ပစ္စောရောဟဏိယဝဂ္ဂ၊ စတုတ္ထသုတ်။ ဘုရားရှင်အား အဇိတပရိဗိုဇ်က ပဏ္ဍိတပရိဗိုဇ်အကြောင်း လျှောက်ထားရာ ဘုရားရှင်က ရဟန်းတော်တို့အား “ပညာရှိဖြစ်ကြောင်း “ပဏ္ဍိတဝတ္ထုများကို ဆောင်ထားကြဟု မိန့်တော်မူသည်၊ ရဟန်းတို့၏ လျှောက်ထားချက်အရ ပဏ္ဍိတဝတ္ထုများကို ဟောကြားတော်မူပြီး” “အဓမ္မနှင့်အနတ္ထ၊ ဓမ္မနှင့်အတ္ထ”တို့ကို ခွဲစိတ်၍ ဟောကြားတော်မူသည့်သုတ်။ -သုတ္တနိ၊၄၃၄။ သုတ္တနိ၊မြန်၊၄၁၀-၁။ သုတ္တနိ၊ဋ္ဌ၊၂၊၃၀၁-၂။ ခုဒ္ဒကနိကာယ၊ သုတ္တနိပါတ၊ ၅-ပါရာယနဝဂ္ဂ၊ ၁-အဇိတမာဏဝကပုစ္ဆာ၊ အဇိတလုလင် မေးလျှောက်သည့် ပြဿနာရှစ်ချက်ကို ဘုရားရှင်က ဖြေကြားတော်မူသည့်သုတ် ဖြစ်သည်။ အဋ္ဌကထာ၌ -ဒေသနာတော်၏ အဆုံး၌ အဇိတလုလင်နှင့်တကွ တပည့် လုလင်တစ်ထောင်တို့ “ဧဟိဘိက္ခု ရဟန်းအဖြစ်ဖြင့် အရဟတ္တဖိုလ်သို့ ရောက်ရှိပုံကို ဖွင့်ပြထားပါသည်။ ။ -စူဠနိ၊၆၊ ၂၄-၄၀။ စူဠနိ၊ဋ္ဌ၊၁-၈။ ယင်းအဇိတမာဏဝကပုစ္ဆာဂါထာများကို စူဠနိဒ္ဒေသပါဠိတော်၌ အရှင်သာရိပုတ္တရာက ဖွင့်ဆိုဟောကြားတော်မူခဲ့ပါသည်။ အရှင်ဥပသေနမထေရ်က “သဒ္ဓမ္မပ္ပဇောတိကာ” အမည်ဖြင့် စူဠနိဒ္ဒေသ ပါဠိတော်၏အဖွင့် အဋ္ဌကထာကို ရေးသားပြုစုခဲ့ပါသည်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:အင်္ဂုတ္တရနိကာယ်Category:ခုဒ္ဒကနိကာယ်